**Ministru kabineta noteikumu projekta “Grozījumi Ministru kabineta 2015. gada 3. februāra noteikumos Nr. 60 “Kārtība, kādā piešķir valsts un Eiropas Savienības atbalstu pasākumam “Ražotāju grupu un organizāciju izveide””” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2015. gada 3. februāra noteikumos Nr. 60 “Kārtība, kādā piešķir valsts un Eiropas Savienības atbalstu pasākumam “Ražotāju grupu un organizāciju izveide””” (turpmāk – noteikumu projekts) mērķis ir 1. precizēt izveides atbalsta saņemšanas nosacījumus atbilstīgo kooperatīvo sabiedrību izveidei pārejas laikā starp diviem daudzgadu budžeta plānošanas periodiem;
2. paredzēt atbalstu sadarbības formu attīstībai, lai stiprinātu mazo un vidējo kooperatīvo sabiedrību tirgus varu, administratīvo un ekonomisko kapacitāti Covid-19 pandēmijas apstākļos.

Noteikumu projekts stāsies spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots, pamatojoties uz1. Lauksaimniecības un lauku attīstības likuma 5.panta ceturto daļu;
2. Latvijas Lauku attīstības programmu 2014.–2020. gadam un ņemot vērā Eiropas Parlamenta un Padomes 2020. gada 23. decembra Regulu (ES) 2020/2220, ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013 (turpmāk – Regula 2020/2220);
3. Ministru kabineta 2021. gada 17. februāra rīkojuma Nr. 96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – MK rīkojums) 1.5. apakšpunktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tā kā tiek pagarināta esošā plānošanas perioda 2014.–2020. gadam atbalsta programmu īstenošana, nosakot 2021. un 2022. gadu par pārejas periodu, tad, ievērojot arī MK rīkojuma 1.5. apakšpunktā minēto, ir jāizdara grozījumi Ministru kabineta 2015. gada 3. februāra noteikumos Nr. 60 “Kārtība, kādā piešķir valsts un Eiropas Savienības atbalstu pasākumam “Ražotāju grupu un organizāciju izveide”” (turpmāk – noteikumi).1. Noteikumu projekta 1. punkts paredz papildināt noteikumus ar atsauci uz pārejas periodu, kā arī atbilstoši pārejas periodam paredz, ka uz ražotāju grupu un organizāciju izveides atbalstu (turpmāk – izveides atbalsts) var pretendēt kooperatīvās sabiedrības, kas atbilstības statusu ieguvušas pēc 2019. gada 1. janvāra.

2014.–2020. gada plānošanas periodā izveides atbalstu saņēma trīs kooperatīvās sabiedrības mežsaimniecības nozarē, no kurām viena vēl turpina biznesa plāna īstenošanu. Šajā periodā izveides atbalsts tika piešķirts kā *de minimis* atbalsts atbilstoši Komisijas 2013. gada 18. decembra Regulai (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr. 1407/2013). Indikatīvi pārejas periodā izveides atbalstu varētu saņemt piecas kooperatīvās sabiedrības lauksaimniecības nozarē, tajā skaitā viena kooperatīvu apvienība. Pārejas periodā izveides atbalsts tiks piešķirts saskaņā ar Padomes 2013. gada 17. decembra Regulas (EK) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 27. pantu.1. Noteikumu projekta 2. punktā ir papildināts atbalsta saņēmēju loks, paredzot atbalstu arī mazajām un vidējām lauksamniecības un mežsaimniecības kooperatīvajām sabiedrībām, pamatojoties uz Regulu Nr. 1407/2013.
2. Noteikumu 5.2. apakšpunkts papildināts ar norādi, ka uz atbalstu nevar pieteikties pretendenti, kas to jau ir saņēmuši 2014.–2020. gada plānošanas periodā, un ir arī aktualizēts gads, līdz kuram pretendentam, iegūstot atbilstības statusu pirmo reizi, kā arī reorganizējoties un dibinoties no jauna, ir liegts pieteikties atbalstam.
3. Ņemot vērā Regulas 2020/2220 1. pantā noteikto, ka uz pārejas periodu ir pagarināts Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) spēkā esības termiņš, noteikumu projekta 4. punktā aktualizēti lēmumu pieņemšanas termiņi, kā arī noteikumu projekta 6. punktā ir noteiktas sankcijas, ja tiek konstatēts, ka ir pārkāptas Regulas Nr. 1407/2013 prasības.
4. Noteikumu projekta 7. punkts paredz nosacījumu, ka atbalsta pretendents ir tiesīgs vienlaikus saņemt tikai vienu no atbalsta maksājumiem.
5. Attiecībā uz noteikumu projekta 9. punktā noteiktajiem sasniedzamajiem rādītājiem ir paredzēts, ka sasniedzamais rādītājs netiek noteikts katru gadu, bet tiks vērtēti 2024. gada rezultāti, jo lauksaimniecības nozare ir tieši atkarīga no tādiem riska faktoriem kā klimatiskie apstākļi, pandēmijas un citu faktoru izraisītās tirgus svārstības, kas potenciāli ietekmē atbalsta pretendenta iespējas katru gadu būtiski kāpināt sasniedzamos attīstības rādītājus. Ņemot vērā neparedzamās cenu svārstības lauksaimniecības produkcijas tirgū, alternatīvi neto apgrozījuma pieaugumam var vērtēt arī ar kooperatīvās sabiedrības starpniecību realizētās produkcijas apjomu tonnās. Sasniedzamais rādītājs attiecībā uz biedru skaita pieaugumu ir būtiski samazināts, jo noteikumu pašreizējā redakcijā izveides atbalsts bija vērsts uz kooperatīvajām sabiedrībām, kuras apvieno meža īpašniekus un kuru izaugsme un attīstība ir tieši saistīta ar iesaistīto biedru skaita pieaugumu. Kooperatīvu apvienībām paredzēts atsevišķs sasniedzamais rādītājs, kura mērķis ir veicināt kooperatīvo apvienību biedru pēc iespējas lielāku konsolidēšanos, arvien kāpinot katra biedra lomu ar kooperatīvu apvienības starpniecību produkcijas realizēšanā.
6. Noteikumu projekta 10. punkts precizē, ka par atbalsta bāzi izmanto tikai to apgrozījumu, ko veido kooperatīvo sabiedrību biedru tās produkcijas apjoma vērtība, kura realizēta ar attiecīgās sabiedrības starpniecību.
7. Noteikumu projekta 11. punktā noteikts, ka atbalsta apmēra samazinājumu nepiemēro kooperatīvu apvienībām.
8. Noteikumu projekta 12. punkts paredz svītrot nosacījumu attiecībā uz atbalsta samazināšanu, ja atbalsta pretendents uz atbalstu piesakās otrajā, trešajā, ceturtajā vai piektajā gadā pēc atbilstības statusa iegūšanas. Ņemot vērā Latvijas Lauksaimniecības kooperatīvu asociācijas informāciju, pēc 2019. gada atbilstības statusu pirmo reizi ir ieguvušas tikai piecas kooperatīvās sabiedrības, un pārejas periodā, izvērtējot lēno tempu, kādā Latvijā veidojas un atbilstības statusu iegūst jaunas kooperatīvās sabiedrības, nav paredzēts samazināt atbalsta likmi atkarībā no tā, vai kooperatīvā sabiedrība atbilstības statusu būs saņēmusi 2019. vai 2020.gadā.
9. Pārejas periodā ir jāīsteno n+3 pieeja, kā arī Lauku attīstības programmā ietvertā elastīgā pieeja attiecībā uz šo pasākumu īstenošanu. Atkarībā no pretendenta biznesa plānā ietverto aktivitāšu īstenošanas termiņiem atbalsta pretendents pēc biznesa plāna daļas vai vairāku biznesa plāna daļu īstenošanas, pamatojoties uz izdevumus apliecinošajiem dokumentiem un ievērojot Lauku atbalsta dienesta lēmumā par projekta iesnieguma apstiprināšanu noteikto termiņu, bet ne vēlāk kā pēc priekšpēdējās biznesa plāna daļas īstenošanas iesniedz Lauku atbalsta dienestā maksājuma pieprasījumu par savām faktiskajām attiecināmajām izmaksām, un Lauku atbalsta dienests izvērtē iesniegtos dokumentus un pārskaita atbalstu. Pēdējo maksājumu Lauku atbalsta dienests izmaksā tikai pēc biznesa plānā noteikto mērķu un sasniedzamo rādītāju piepildīšanas. Biznesa plāna īstenošanas laikā kooperatīvajai sabiedrībai ir tiesības četras reizes pieprasīt priekšapmaksu, ko Lauku atbalsta dienests pēc maksājuma pieprasījuma saņemšanas pārskaita uz atbalsta pretendenta norēķinu kontu kredītiestādē. Gan priekšapmaksas, gan atbalsta maksājumu pieprasījumu, gan dokumentu iesniegšanas termiņi tiks ietverti Lauku atbalsta dienesta lēmumā par projekta iesnieguma apstiprināšanu. Turklāt priekšapmaksas pieprasīšanas iespējas reižu samazināšana no piecām uz četrām, kā tas paredzēts spēkā esošajos noteikumos, ir noteikta, lai nodrošinātu Padomes 2013. gada 17. decembra Regulas (EK) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.  1698/2005 27. panta 3. punkta precīzāku izpildi, jo tajā noteikts, ka dalībvalstis pēdējo atbalsta daļu izmaksā tikai pēc tam, kad ir pārbaudīta darījumdarbības plāna pareiza īstenošana. Šāda pieeja ir izvēlēta, lai nodrošinātu darījumdarbības plāna izpildes stingrāku uzraudzību. Turklāt vienīgā atbilstīgā kooperatīvā sabiedrība mežsaimniecības jomā, kura 2014.–2020.gada plānošanas periodā uzsāka un vēl turpina darījumdarbības plāna īstenošanu 2021. gadā un kurai šis ir darījumdarbības plāna īstenošanas beigu posms, priekšapmaksas pieprasīšanas iespēju šajā periodā ne reizi nav izmantojusi.
10. Tiek svītrots noteikumu 28. punkts, kura norma ietverta noteikumu 25. punktā.
11. Ar noteikumu projekta 15. punktu papildināts attiecināmo izmaksu saraksts, iekļaujot tajā sertifikācijas procesa izmaksas produkcijas kvalitātes sertifikāta iegūšanai, jo tas būtiski uzlabotu kooperatīvo sabiedrību produkcijas eksporta potenciālu.
12. Lai radītu iespēju izveides atbalstu saņemt arī atbilstīgām kooperatīvajām sabiedrībām, kas darbojas pārtikas, dzērienu un amatniecības nozarē un apvieno lauksaimniekus, mājražotājus, dzērienu ražotājus un amatniekus, noteikumu projekta 18. punktā ir paredzēta iespēja pārtraukt noteikumu VI² nodaļas biznesa plāna īstenošanu un atmaksāt tikai attiecīgajā gadā saņemto atbalsta summu.
13. Lauksaimniecības produkcijas ražotāju, mežsaimnieku un mājražotāju kooperācija ir ļoti nozīmīga, lai nodrošinātu to konkurētspēju un pozīciju nostiprināšanu tirgū Covid-19 pandēmijas apstākļos. Latvijas situācijā, kad ir ļoti liels skaits mazu saimniecību, būtiski ir samazināt tirgus riska faktorus un darījumu izmaksas. Kooperācija arī nodrošina kooperatīvu biedru – ražotāju – pieeju tirgiem un papildu resursiem. Tikai apvienojoties un kļūstot ietekmīgākiem, aptverot jaunas tirdzniecības iespējas un nostiprinot tirgus varu, ir iespējams kļūt konkurētspējīgākiem arī Covid-19 pandēmijas apstākļos.

Noteikumu projekta 19. punkts paredz atbalstu mazo un vidējo kooperatīvo sabiedrību attīstībai, lai nodrošinātu sadarbības formu attīstību un stiprinātu mazo un vidējo kooperatīvo sabiedrību tirgus varu, administratīvo un ekonomisko kapacitāti. Atbalstu piešķir tādai atbilstīgai kooperatīvai sabiedrībai, kura 2021. gadā ieguvusi atbilstības statusu un kurai 2020. gadā lauksaimniecības vai mežsaimniecības preču un pakalpojumu apgrozījums vidēji starp sabiedrību un vienu tās biedru nepārsniedza 60 000 *euro.* Šādi apgrozījuma griesti noteikti, jo arī Lauku attīstības programmā par mazajiem un vidējiem lauksaimniekiem tiek uzskatīti tādi, kuru gada apgrozījums nepārsniedz 70 000 *euro.* Atbalstu piešķir kā vienreizēju maksājumu līdz 20 000 *euro* biznesa plāna 2021.–2025. gadam kvantitatīvo un kvalitatīvo attīstības rādītāju izpildei, un to aprēķina atbilstoši sasniedzamo attīstības rādītāju biznesa plānā paredzētajam izpildes apjomam. Atbalsts attiecināmajām izmaksām pamatots un ir tieši saistīts ar biznesa plānā noteikto kvantitatīvo un kvalitatīvo attīstības rādītāju sasniegšanu. Noteikumu projektā ir noteikti seši kvantitatīvie attīstības rādītāji, kas paredz biedru skaita, apgrozījuma, realizētās produkcijas apjoma, biedru ar sabiedrības starpniecību realizētās produkcijas īpatsvara pieaugumu, apgrozījuma ar vienu biedru palielinājumu, kā arī pārstrādātās produkcijas apjoma vai apmēra kāpināšanu ne vēlāk kā 2025. gadā salīdzinājumā ar 2020. gadu. Šie kritēriji ir tieši saistīti ar kooperatīvās sabiedrības produkcijas apgrozījuma kāpināšanu attiecībā gan uz kooperatīvo sabiedrību kopumā, gan uz katru biedru. Noteikumu projektā ir noteikti seši kvalitatīvie attīstības rādītāji. Tajos ietverts tāds rādītājs kā jauna pakalpojuma ieviešana biedriem – tas saistīts ar biedru efektivitātes palielināšanu un sadarbības tālāku stiprināšanu. Sabiedrības vadītāja un darbinieku kvalifikācijas paaugstināšana un sabiedrības biedru izglītošana kā kritēriji tiek izvirzīti tāpēc, ka ir vērsti uz kooperatīvās sabiedrības attīstību ilgtermiņā, paaugstinot gan kooperatīva administrācijas, gan biedru zināšanu līmeni par dažādiem praktiskiem, kā arī ar kooperatīvu turpmāku attīstību saistītiem jautājumiem. Jauna digitālā risinājuma ieviešana atbilstīgās kooperatīvās sabiedrības darbības un efektivitātes uzlabošanai ir kritērijs, kas saistīts ar jaunu mūsdienīgu metožu iekļaušanu kooperatīva ikdienā, lai palielinātu kooperatīva efektivitāti. Jauna noieta tirgus apgūšana ietver, piemēram, jauna sadarbības partnera iegūšanu, jauna eksporta tirgus atrašanu, jo tas ir būtisks faktors kooperatīvās sabiedrības ekonomisko rādītāju uzlabošanai un līdz ar to kooperatīvas sabiedrības biedru ieņēmumu palielināšanai. Produkcijas pārstrādes uzsākšana ir būtisks attīstības rādītājs, kas liecina par to, ka kooperatīvā sabiedrība uzsāk pievienotās vērtības radīšanu savu biedru saražotajai produkcijai. Šis ir ļoti nozīmīgs rādītājs, jo Latvijā lielākā daļa kooperatīvo sabiedrību nodarbojas ar izejvielas tirdzniecību, taču šī kritērija izpilde norādīs uz kooperatīvas sabiedrības nokļūšanu augstākā attīstības līmenī. Īstenojot biznesa plānu, kooperatīvajām sabiedrībām ir iespēja attiecināmajās izmaksās iekļaut arī mārketinga, noieta veicināšanas un tirgvedības, tajā skaitā patērētāju informētības izdevumus – tirgus izpētes un konsultāciju pakalpojumu izdevumus, reklāmas izdevumus, kas saistīti ar esošo, kā arī jaunu produktu laišanu tirgū un tirdzniecības veicināšanu dažādos kanālos, taču tie nedrīkst būt tieši saistīti ar eksportēto daudzumu, izplatīšanas tīkla izveidi un darbību vai citiem kārtējiem izdevumiem, kas saistīti ar eksporta darbībām atbilstoši Regulas Nr. 1407/2013 1. panta 1. punkta “d” apakšpunktam, kurš paredz ierobežojumu sniegt atbalstu saskaņā ar Regulu Nr. 1407/2013 tādām darbībām, kas saistītas ar eksportu uz trešajām valstīm vai dalībvalstīm. Lauku atbalsta dienests vērtēs katra atsevišķa projekta atbilstību šim Regulas Nr. 1407/2013 nosacījumam.Lauku atbalsta dienests vērtēs arī katra atsevišķa projekta, tā īstenoto aktivitāšu un attiecināmo izmaksu demarkāciju, lai izvairītos no darbību pārklāšanās un nodrošinātu atbalstāmo nozaru, jomu un mērķa grupu demarkāciju. Taču, tā kā, īstenojot dažus specifiskos atbalsta mērķus, ir iespējamas līdzīgas aktivitātes, piemēram, darbības programmas “Izaugsme un nodarbinātība” (turpmāk – DP) 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākumā “Atbalsts nodarbināto apmācībām”, tika secināts, ka finansējums tiek paredzēts nodarbināto mācībām rūpniecības apakšnozarē, informācijas un komunikācijas tehnoloģiju nozarē vai izmitināšanas un ēdināšanas pakalpojumu nozarē, bet lauksaimniecības un mežsaimniecības kooperatīvās sabiedrības attiecīgajās nozarēs nedarbojas. Tāpat DP 8.4.1. specifiskā atbalsta mērķa pasākuma “Pilnveidot nodarbināto personu profesionālo kompetenci” mērķgrupa (labuma guvēji) ir bezdarba un sociālās atstumtības riskam pakļautie iedzīvotāji (tostarp personas ar invaliditāti, trūcīgas personas, personas vecumā virs 45 gadiem, personas ar zemām prasmēm u.tml.), bet noteikumu projektā paredzēts, ka mērķgrupa, īstenojot kvalitatīvo attīstības kritēriju attiecībā uz kooperatīvo sabiedrību biedru, darbinieku un vadītāju apmācību, ir lauksaimniecības un mežsaimniecības kooperatīvos strādājošie un vadītāji, šo kooperatīvu biedri – lauksaimniecības un mežsaimniecības nozarē iesaistītās juridiskās un fiziskās personas. Atbilstīgās kooperatīvās sabiedrības biznesa plāna īstenošanu uzraudzīs Latvijas Lauksaimniecības kooperatīvu asociācijas valde.Atbilstīgā kooperatīvā sabiedrība ik gadu Latvijas Lauksaimniecības kooperatīvu asociācijā apstiprina un Lauku atbalsta dienestā iesniedz starppārskatu par biznesa plāna izpildes gaitu un saņemtā atbalsta izlietojuma progresu un 2026. gadā sniedz gala pārskatu par biznesa plāna izpildi un atbalsta izlietojuma izdevumu tāmi.Ja atbilstīgā kooperatīvā sabiedrība 2025. gadā nesasniedz biznesa plānā iekļautos kvantitatīvos un kvalitatīvos rādītājus, Lauku atbalsta dienests veic pārrēķinu, ņemot vērā faktiski izpildītos kvantitatīvos un kvalitatīvos rādītājus, un atgūst neatbilstoši saņemto atbalsta summu.Ja atbilstīgā kooperatīvā sabiedrība kādā biznesa plāna īstenošanas gadā neiegūst atbilstības statusu, pārtrauc biznesa plāna īstenošanu vai 2025. gadā nav sasniegusi nevienu no biznesa plānā iekļautajiem kvantitatīviem un kvalitatīviem rādītājiem, tā atmaksā visu saņemto atbalstu. |
| 3. | Projekta izstrādē iesaistītās institūcijas | Zemkopības ministrija, Latvijas Lauksaimniecības kooperatīvu asociācija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums ietekmēs atbilstīgas kooperatīvās sabiedrības, kuras iesaistītas lauksaimniecības, mājražošanas vai mežsaimniecības nozarē un kas atbilst atbalsta saņemšanas nosacījumiem, šo atbilstīgo kooperatīvo sabiedrību biedrus, Latvijas Lauksaimniecības kooperatīvu asociāciju un arī Lauku atbalsta dienestu kā pasākuma administrējošo iestādi. Plānots, ka uz izveides atbalstu varētu pretendēt piecas atbilstīgās kooperatīvās sabiedrības un uz atbalstu mazo un vidējo kooperatīvo sabiedrību attīstībai potenciāli 30 kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Projektam būs pozitīva ietekme uz tautsaimniecību, jo atbilstīgas kooperatīvās sabiedrības varēs saņemt izveides atbalstu, kas veicinās kooperatīvu attīstību pirmajā posmā pēc tā dibināšanas. Mazajām un vidējām atbilstīgajām kooperatīvajām sabiedrībām, kas jau aktīvi darbojas tirgū, atbalsts veicinās to tālāku attīstību un stiprinās to tirgus varu, administratīvo un ekonomisko kapacitāti, kā rezultātā palielināsies pozitīvā ietekme uz tautsaimniecību ilgtermiņā.Pārskata par biznesa plāna izpildi sniegšanas pienākuma administratīvās izmaksas (naudas izteiksmē) gada laikā mērķgrupai, ko veido juridiskas personas nepārsniedz 2000 *euro*. |
| 3. | Administratīvo izmaksu monetārs novērtējums | Pārskata par biznesa plāna izpildi sniegšanas pienākuma administratīvo izmaksu novērtējums (naudas izteiksmē) gada laikā atbilstīgām kooperatīvām sabiedrībām, kas pretendē uz izveides atbalstu:* pārskatu skaits – 5;
* vienam pārskatam patērējamais laiks stundās – vidēji 2;
* vienas stundas darbaspēka bruto izmaksas augkopībā un lopkopībā (CSP veidlapa DIS 010, par 2019. gadu) – 5,99 *euro*;
* kopējās administratīvās izmaksas – 59,9 *euro*.

Lauku atbalsta dienestam radīto administratīvo izmaksu novērtējums:* pārskatu skaits – 5;
* viena pārskata apstrādei un administrēšanai patērējamais laiks stundās – vidēji 5;
* vienas stundas darbaspēka bruto izmaksas valsts pārvaldē (CSP veidlapa DIS 010, par 2019. gadu) – 9,25 *euro*;

kopējās administratīvās izmaksas iestādei – 231,25 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 132 056 | 0 | 151 232 | 0 | 155 720 | 137 088 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 132 056 | 0 | 151 232 | 0 | 155 720 | 137 088 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 874 200 | 0 | 222 400 | 0 | 229 000 | 201 600 |
| 2.1. valsts pamatbudžets | 0 | 874 200 | 0 | 222 400 | 0 | 229 000 | 201 600 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –742 144 | 0 | –71 168 | 0 | –73 280 | –64 512 |
| 3.1. valsts pamatbudžets | 0 | –742 144 | 0 | –71 168 | 0 | –73 280 | –64 512 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 680 000 | X | 0 | X | 0 | 0 |
| 5. Precizēta finansiālā ietekme | X | 62 144 | X | 71 168 | X | 73 280 | 64 512 |
| 5.1. valsts pamatbudžets | 62 144 | 71 168 | 73 280 | 64 512 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1. Lauku attīstības programmas pasākuma “Ražotāju grupu un organizāciju izveide” pārejas periodā ir apstiprināts pārejas perioda finansējums 1 000 000 *euro* ar ES līdzfinansējumu 68% apmērā un valsts līdzfinansējumu 32% apmērā.Lauku attīstības programmas grozījumi par papildu publisko finansējumu pasākumā tika saskaņoti 2021. gada 11. februāra Lauku attīstības programmas uzraudzības komitejas sēdē, un 2021. gada 19. martā tie tika iesniegti Eiropas Komisijā ar elektroniskās datu apmaiņas sistēmas *SFC 2014* starpniecību.Tādējādi valsts budžetā pasākumā “Ražotāju grupu un organizāciju izveide” papildus nepieciešami pārejas perioda finanšu līdzekļi:2021. gadā – 194 200 *euro* apmērā;2022. gadā – 222 400 *euro* apmērā;2023. gadā – 229 000 *euro* apmērā;2024. gadā – 201 600 *euro* apmērā;2025. gadā – 152 800 *euro* apmērā.Zemkopības ministrija atbalstu pasākuma īstenošanai izmaksās no budžeta apakšprogrammas 65.08.00. “Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)”.2. No valsts budžeta programmas 02.00.00 "Līdzekļi neparedzētiem gadījumiem" saskaņā ar Ministru kabineta 2021. gada 17. februāra rīkojuma Nr.96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 1.5. apakšpunktu piešķirts finansējums 680 000 *euro* sadarbības formu attīstībai, lai stiprinātu mazo un vidējo kooperatīvo sabiedrību tirgus varu, kā arī administratīvo un ekonomisko kapacitāti. Saskaņā ar Ministru kabineta 2021. gada 17. februāra rīkojumā Nr. 96 noteikto līdzekļi no valsts budžeta programmas 02.00.00 “Līdzekļi neparedzētiem gadījumiem” piešķirami atbilstoši faktiski nepieciešamajam finansējumam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1407/2013) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 1407/2013 7.panta 4. punkts un 8. pants | Noteikumu projekta 4.punktā izteiktais 5.2 punkta pirmais teikums | Projekts nodrošina atbilstību Komisijas regulai Nr. 1407/2013. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. 1407/2013 6. panta 4. punkts | Noteikumu projekta 5.punktā izteiktais 5.3 un 5.4punkts | Projekts nodrošina atbilstību Komisijas regulai Nr. 1407/2013. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punkts | Noteikumu projekta 19. punktā izteiktais noteikumu 38.35 un 38.36 punkts | Projekts nodrošina atbilstību Komisijas regulai Nr. 1407/2013. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 2. panta 2. punkts | Noteikumu projekta 19.punktā izteiktais noteikumu 38.35punkts | Projekts nodrošina atbilstību Komisijas regulai Nr. 1407/2013. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5. panta 1. un 2. punkts | Noteikumu projekta 19.punktā izteiktais noteikumu 38.36punkts | Projekts nodrošina atbilstību Komisijas regulai Nr. 1407/2013. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 1. panta 1. punkts | Noteikumu projekta 19.punktā izteiktais noteikumu 38.371. apakšpunkts | Projekts nodrošina atbilstību Komisijas regulai Nr. 1407/2013. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, ievietojot noteikumu projektu publiskai apspriešanai no 20.05.2021. līdz 03.06.2021. Zemkopības ministrijas tīmekļvietnē www.zm.gov.lv sadaļā “Sabiedrības līdzdalība”.  |
| 2. | Sabiedrības līdzdalība projekta izstrādē | Publiskās apspriešanas laikā netika saņemti priekšlikumi par noteikumu projektu.  |
| 3. | Sabiedrības līdzdalības rezultāti | Publiskās apspriešanas laikā netika saņemti priekšlikumi par noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests un Latvijas Lauksaimniecības kooperatīvu asociācija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts iesaistīto institūciju funkcijas un uzdevumus nemaina un nepaplašina. Projekts tiks ieviests ar esošajiem cilvēkresursiem. |
| 3. | Cita informācija | Nav. |

 Zemkopības ministrs K.Gerhards

Štromberga 67027156

Inese.Stromberga@zm.gov.lv